Gandia comienza a aplicar el incremento de las sanciones a los incívicos
20 marzo 2025

## Gandia comienza a aplicar el incremento de las sanciones a los incívicos20 marzo 2025Última actualización: 20 marzo 2025

![](../gestion/img/d5ec0a037cc41bd31f283949ed43048342eeadcb8b3b68f4dcbf9de551b64ff9.jpg)  
  

La La regidora delegada de Protecció, Seguretat i Convivència de l'Ajuntament de Gandia, Lydia Morant, acompanyada per l'Intendent Principal cap de la Policia Local, José Martínez Espasa, ha anunciat hui en roda de premsa que demà entrarà en vigor la modificació de l’Ordenança de Convivència, amb l'objectiu de reforçar la seguretat, l'ordre i la qualitat de l'espai públic a la ciutat.

Aquesta actualització normativa forma part de la segona fase del Pla Respecte, una estratègia municipal que va començar el 12 de setembre de 2023 amb una primera etapa centrada en la informació i sensibilització ciutadana. Amb aquesta segona fase, es busca consolidar el compliment de l'ordenança mitjançant un enduriment de les sancions per a aquelles conductes que afecten negativament la convivència a la ciutat.

**Motivació i objectius de la modificació**  
La regidora Lydia Morant ha assenyalat que l'Ajuntament de Gandia assumeix la seua responsabilitat en la gestió de l'espai públic i en la protecció de la convivència. “Quan una minoria de persones menysprea la cura dels espais i el mobiliari públic, així com la neteja o el descans dels nostres veïns i veïnes, cal establir normes i sancions que impedisquen que aquesta minoria perjudique la majoria de persones que compleixen les seues obligacions”, ha afirmat.

Tal com ha explicat la regidora, l’enduriment de les sancions té un doble objectiu: d’una banda, dissuadir comportaments que degraden l'entorn urbà i, de l’altra, garantir l'aplicació efectiva de la normativa amb noves mesures organitzatives en la Policia Local.

“Aquesta modificació és un pas més en la construcció d'una ciutat més neta, segura i respectuosa amb el seu entorn. La responsabilitat de cuidar Gandia és de tots, i l'Ajuntament continuarà treballant per garantir el compliment de les normes i millorar la convivència", ha conclòs la regidora Lydia Morant.

Per la seua banda, l'Intendent Principal de la Policia Local, ha detallat els canvis en l’ordenança i ha recordat que la normativa entra en vigor després de la seua publicació en el Butlletí Oficial de la Província de València i la finalització del període d'al·legacions sense objeccions. A més, el compliment es veurà reforçat amb l'augment d'efectius destinats a la policia de barri, que ara també actuarà per les vesprades.

  
**Principals modificacions de l'Ordenança de Convivència**  
\- Residus i mobiliari en la via pública  
S'augmenten les sancions pel depòsit de residus, mobles o trastos fora dels horaris i llocs permesos.  
Multa de 751 a 1.500 euros per incompliment.

\- Grafits i pintades en espais públics i privats  
Augment de les sancions per a aquells que realitzen pintades en mobiliari urbà o en béns públics.  
En el cas de pintades en monuments o edificis protegits, la infracció es considerarà molt greu, amb sancions de fins a 3.000 euros.  
L'Ajuntament podrà intervenir en propietats privades per a la retirada i neteja dels grafits si el propietari no ho fa voluntàriament.

Orins de gossos en la via pública  
S'estableix l'obligació de diluir adequadament l'orina dels animals amb aigua sense productes contaminants, tòxics o corrosius.  
Multa de 751 a 1.500 euros per incompliment.

  
**Revisió del règim de sancions**  
Determinades conductes anteriorment considerades infraccions lleus passen a ser greus, amb multes de 751 a 1.500 euros.  
Els casos que suposen un dany significatiu a l'espai urbà o a edificis catalogats seran molt greus, amb sancions de fins a 3.000 euros.